24. September 2024

Aðalfundur Foreldrafélagsins Hans og Grétu

Á fundi var farið yfir starfsemi foreldrafélagsins á síðasta ári og hvað er framundan.

Stefnt er að því að hafa jólagleði í Ásabrekkuskógi á tímabilinu 11-24 nóvember. Í ár ætlar Kvenfélagið Eining að koma að þessari skemmtun með foreldrafélaginu og verður spennandi að sjá hvað kemur út úr því.

Aðal fjáröflun félagsins er hinn árlegi kökubasar á aðventuhátíðinni. Þá koma foreldrar með kökur og bakkelsi og selja til styrktar félagsins. Aðventuhátíðin er haldin í íþróttahúsinu á Laugalandi 1 des.

Öskudagsskemmtun verður með svipuðum hætt eftir hádegi á öskudag og vorhátíð 2 júní. Rætt var um að leigja tvo hoppukastala, einn fyrir yngri börnin og annan stærri fyrir eldri börnin.

Stefnt verður að því að endurvekja fjöruferð að vori og að bæta við heimsókn á stað í nærumhverfi svo sem fjós í Holtunum þar sem foreldrar og börn geta komið í heimsókn og borðað nesti og kíkt á kusurnar.

Samþykkt var að stjórn foreldrafélagsins muni starfa áfram í óbreyttri mynd. María Björk (formaður) og Fríða Björg munu starfa í 1 ár í viðbót en Karen (ritari) og Kolbrún (gjaldkeri) í 2 ár í viðbót.

Fyrir hönd foreldrafélagsins:

María Björk Gunnarsdóttir